Paul Franke

Paul Walter Franke (23. joulukuuta 1917 Boston – 21. heinäkuuta 2011 Queens) oli yhdysvaltalainen oopperalaulaja, äänialaltaan tenori.

Franke opiskeli New England Conservatory of Musicissa ja lauloi Radio City Music Hallissa ennen kuin aloitti uran Metropolitan-oopperassa. Hän erikoistui comprimariorooleihin eli oopperoiden sivuosiin. Franke teki Metropolitan-oopperassa ensimmäisen esiintymisensä Italo Montemezzin oopperassa L'amore dei tre re 1. joulukuuta 1948. Viimeisen kerran hän esiintyi siellä Francis Poulenc'n Karmeliittain tarinoissa 16. huhtikuuta 1987. Kaikkiaan Franke lauloi Metropolitan-oopperassa 1 980 kertaa.

Franke teki myös esiintymisiä Santa Fen oopperassa ja osallistui moniin levytyksiin. Hänellä oli vaimo (k. 2002) ja neljä lasta.

Lähteet 

Yhdysvaltalaiset oopperalaulajat
Tenorit
Vuonna 1917 syntyneet
Vuonna 2011 kuolleet